OpenLLM-France/wikimedia huggingface dataset:
# Ayari Aoyama

Ayari Aoyama (Prefectura d'Ishikawa, Japó, 10 de febrer de 1982) és una nedadora japonesa retirada especialitzada en proves d'estil papallona, on va aconseguir ser subcampiona mundial el 1998 en els 100 metres estil papallona.

## Carrera esportiva

Al Campionat Mundial de Natació de 1998 celebrat a Perth (Austràlia), va guanyar la medalla de plata en els 100 metres estil papallona, amb un temps de 58,79 segons, després de la estatunidenca Jenny Thompson (or amb 58,46 segons) i per davant de l'australiana Petria Thomas (bronze amb 58,97 segons).

## Referències

* ↑ Fitxa. Arxivat 2020-04-17 a Wayback Machine. Sports Reference. Consultat el 3 de març de 2018.

## Enllaços externs

* «Ayari Aoyama». Sports-Reference.com. Sports Reference LLC. Arxivat 2020-04-17 a Wayback Machine.
# Copa del Món de Futbol 2018 - Grup A

El Grup A de la Copa del Món de Futbol 2018, realitzada a Rússia, està compost per quatre equips, que s'enfrontaran entre ells amb un total de sis partits. Quan acabin aquests partits, els dos equips amb més punts es classificaran per a la fase següent.
El primer lloc d'aquest grup s'enfrontarà contra el segon del grup B. El segon lloc del grup s'enfrontarà al primer del grup B.

## Integrants

El grup A està integrat per les seleccions següents:
| Rússia | Aràbia Saudita | Egipte | Uruguai |
Segons el Ranking Mundial de la FIFA del 15 de març del 2018, Uruguai estava classificada en 22è lloc, Egipte en el 44è, Rússia en el 63è i Aràbia Saudita en el 69è.

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Uruguai | 3 | 3 | 0 | 0 | 5 | 0 | +5 | 9 | Avança a segona fase |
| 2 | Rússia (H) | 3 | 2 | 0 | 1 | 8 | 4 | +4 | 6 | Avança a segona fase |
| 3 | Aràbia Saudita | 3 | 1 | 0 | 2 | 2 | 7 | −5 | 3 | |
| 4 | Egipte | 3 | 0 | 0 | 3 | 2 | 6 | −4 | 0 | |

## Partits
### Rússia vs. Aràbia Saudita

| Rússia | 5–0 | Aràbia Saudita |
| Gazinski 12' Txérixev 43', 90+1' Dziuba 71' Golovín 90+4' | Informe | |

### Egipte vs. Uruguai

| Egipte | 0–1 | Uruguai |
| | Informe | Giménez 89' |

### Rússia vs. Egipte

| Rússia | 3–1 | Egipte |
| Fathy 47' (p.p.) Txérixev 59' Dziuba 62' | Informe | Salah 73' (p.) |

### Uruguai vs. Aràbia Saudita

| Uruguai | 1–0 | Aràbia Saudita |
| Suárez 23' | Informe | |

### Uruguai vs. Rússia

| Uruguai | 3–0 | Rússia |
| Suárez 10' Txérixev 23' (p.p.) Cavani 90' | Informe | Smólnikov 36' |

### Aràbia Saudita vs. Egipte

| Aràbia Saudita | 2–1 | Egipte |
| Salman 45+6' (p.) Salem 90+5' | Informe | Salah 22' |

## Referències

* ↑ FIFA.com. «Clasificación Mundial FIFA/Coca Cola - Clasificación completa - FIFA.com» (en espanyol europeu), 15-03-2018. Arxivat de l'original el 2020-04-26. [Consulta: 26 gener 2020].
* ↑ «Match report – Group A – Russia-Saudi Arabia» (PDF). Fédération Internationale de Football Association, 14-06-2018.
* ↑ «Match report – Group A – Egypt-Uruguay» (PDF). Fédération Internationale de Football Association, 15-06-2018.
* ↑ «Match report – Group A – Russia v Egypt» (PDF). Fédération Internationale de Football Association, 19-06-2018.
* ↑ «Match report – Group A – Uruguay v Saudi Arabia» (PDF). Fédération Internationale de Football Association, 20-06-2018.
* ↑ «Match report – Group A – Uruguay v Russia» (PDF). Fédération Internationale de Football Association, 25-06-2018.
* ↑ «Match report – Group A – Saudi Arabia v Egypt» (PDF). Fédération Internationale de Football Association, 25-06-2018.
# Fresnillo

* Per a altres significats, vegeu «Fresnillo de las Dueñas».
Fresnillo és un municipi a l'estat de Zacatecas. Fresnillo és el cap de municipi i principal centre de població d'aquesta municipalitat. Aquest municipi és a la part sud de l'estat de Zacatecas. Limita al nord amb els municipis de Valparaíso, al sud amb Trancoso, a l'oest amb Riva Palacio i a l'est amb Cuencamé.

## Referències

* ↑ Monografia municipal de Fresnillo Arxivat 2021-02-27 a Wayback Machine.INAFED, 2015. (castellà)
# Pachycereeae

Pachycereeae és una tribu de cactus columnars, de la subfamília de les Cactoideae, originària dels EUA, Amèrica Central i Mèxic.
Es compon de plantes molt grans, amb branques i arbustos. La tija és columnar, no segmentat i acanalat. Les flors són diürnes, de petites a mitjanes i creixen en vèrtexs. Les arèoles estan compostes de pèls minúsculs. Els fruits, en rares ocasions baies, poden ser dehiscents o no dehiscents.

## Gèneres

* Acanthocereus (Engelm. ex A.Berger) Britton & Rose -
* Bergerocactus Britton & Rose -
* Carnegiea Britton & Rose
* Cephalocereus Pfeiff.
* Corryocactus Britton & Rose
* Dendrocereus
* Echinocereus Engelm.
* Escontria Rose
* Leptocereus (A.Berger) Britton & Rose
* Myrtillocactus Console
* Neobuxbaumia Backeb.
* Pachycereus (A.Berger) Britton & Rose
* Peniocereus (A.Berger) Britton & Rose
* Polaskia Backeb.
* Pseudoacanthocereus F.Ritter
* Stenocereus (A.Berger) Riccob.

### Híbrids

* × Myrtgerocactus Moran (Myrtillocactus × Bergerocactus)
* × Pacherocactus G.D.Rowley (Pachycereus × Bergerocactus)

## Referències

* Germplasm Resources Information Network: Pachycereeae Arxivat 2015-09-24 a Wayback Machine.
# Mare de Déu dels Àngels d'Oliana

La Mare de Déu dels Àngels d'Oliana és una església d'Oliana (Alt Urgell) inclosa en l'Inventari del Patrimoni Arquitectònic de Catalunya.

## Descripció

Gran edifici que segueix l'esquema típic d'una masia, amb tres pisos i golfes. La coberta és a dos vessants. La porta principal s'obre al centre de la façana amb forma d'arc de mig punt adovellat. A sobre d'aquesta hi ha un petit nínxol, avui sense cap imatge. Al damunt hi ha un òcul. En ambdós costats de la porta s'alcen dos pilars en forma de grans pinacles adossats a la façana. La façana és totalment arrebossada.
Al tercer pis s'obren tres finestres a la part central, flanquejades per dos balcons a cada banda. A les golfes hi ha una petita galeria amb tres finestres d'arc de mig punt.

## Història

En un principi fou convent d'escolapis, fundat el 1686. Actualment és una escola professional. A la capella es venera una imatge gòtica de la Mare de Déu.

## Referències

* 1 2 3 «Mare de Déu dels Àngels d'Oliana». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Ayashi no Ceres

Ayashi no Ceres (Japonès: 妖しのセレス, Hepburn: Ayashi no Seresu) és un manga shojo escrit per Yuu Watase. El manga s'ha publicat al Japó a la revista Shōjo Comic en 14 volums per l'editorial Shogakukan. S'ha traduït al castellà per l'editorial Glénat. La sèrie s'ha adaptat a un anime en 24 episodis, que es va estrenar al Japó el 20 l'abril del 2000 fins al 28 de setembre del mateix any, per la televisió satèl·lit WOWOW.
A Espanya va ser emesa pel canal Buzz i distribuïda en DVD per Jonu Media.

## Argument

La sèrie comença quan Aya Mikage fa 16 anys, i descobreix que ella és la reencarnació d'una donzella celestial anomenada Ceres i que el seu germà bessó Aki és la reencarnació de l'antic marit de Ceres. A més, ha de vigilar de no ser capturada per la seva família, ja que ells volen el poder de la donzella. Per tornar a la normalitat haurà de trobar la prenca celestial de Ceres, que no se sap on està.

## Enllaços externs

* Web oficial de PIERROT per l'anime Arxivat 2007-10-19 a Wayback Machine. (japonès)
# Gordonsville (Tennessee)

Gordonsville és una població dels Estats Units a l'estat de Tennessee. Segons el cens del 2000 tenia 1.066 habitants.

## Demografia

Segons el cens del 2000, Gordonsville tenia 1.066 habitants, 446 habitatges, i 312 famílies. La densitat de població era de 59,6 habitants/km².
Dels 446 habitatges en un 30,7% hi vivien nens de menys de 18 anys, en un 56,5% hi vivien parelles casades, en un 11,7% dones solteres, i en un 30% no eren unitats familiars. En el 28,3% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 24% tenia menys de 18 anys, un 7,5% entre 18 i 24, un 31,3% entre 25 i 44, un 22% de 45 a 60 i un 15,2% 65 anys o més.
L'edat mediana era de 38 anys. Per cada 100 dones de 18 o més anys hi havia 83,7 homes.
La renda mediana per habitatge era de 36.842 $ i la renda mediana per família de 45.250 $. Els homes tenien una renda mediana de 29.688 $ mentre que les dones 21.442 $. La renda per capita de la població era de 16.299 $. Entorn del 10,1% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gordonsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Gordonsville». American Fact Finder. Oficina del Cens dels Estats Units, 12-01-2010.
# Fresno (Tolima)

Fresno és un municipi de Tolima (Colòmbia), a 142 km d'Ibagué, la capital del Departament.

## Història

Va ser fundat el 1574 per Gonzalo Jiménez de Quesada, és anomenada Carrer Real de Colòmbia. Es creu que el seu nom es deu al fet que en l'antiguitat en l'època de la conquesta es van trobar molts i diversos tipus d'arbres de freixes dels quals en queden molt pocs.

## Educació

Té importants institucions educatives entre les quals sobresurten La Institució Educativa Tècnica Sant Josep, La Institució Educativa Tècnica Maria Auxiliadora i La Institució Educativa Tècnica Nena Maria, cadascuna amb la seva pròpia i única especialitat assignada pel SENA "Sistema Nacional d'Aprenentatge" i la Secretaria d'Educació del Departament Tolima; també compta amb seus secundàries com l'escola Simón Bolívar, Alt de la Creu i el Guayabo entre d'altres.

## Geografia

El territori, tot muntanyós, s'estén sobre la branca magistral de la serralada, està comprès entre les foies dels rius Guarinó i Gualí que li serveixen de línies divisòries nord i sud, respectivament. Limita al nord amb el Departament de Caldas; al sud amb els municipis de Casabianca, Falan i Palocabildo; a l'orient amb Marieta i l'occident amb Herveo i el Departament de Caldas. Es divideix en els corregimientos del Tablazo, La Aguadita, Sant Bernat, Aigua Clares, Campió, la serra, El Guayavo, Betània, L'Hatillo, Partides, Pedra Gran i Brises de Gualí. Té una extensió total de 208 km², s'anomena Carrer Real de Colòmbia. Compta amb sis centres poblats diferents de la seva capçalera municipal, vuitanta-tres senderes i tres inspeccions de policia.

## Referències

* ↑ «Nuestro Municipio», 24-09-2015. Arxivat de l'original el 2015-09-24. [Consulta: 5 gener 2024].
* ↑ LA FUNDACIÓN DEL FRESNO. Bogotá: Editorial Academia Colombiana de Historia. p. 11.

## Enllaços externs

* Fresno - Lloc web oficial
* http://www.fresnodigital.info/
# Cuaespinós de Bahia

El cuaespinós de Bahia (Synallaxis cinerea) és una espècie d'ocell de la família dels furnàrids (Furnariidae) que habita localment zones dels estats brasilers de Bahia i Minas Gerais.
# Paxillus

Paxillus és un gènere de bolets la majoria dels quals són bolets verinosos o incomestibles. Conté 15 espècies A Europa hi viuen 4 espècies, entre elles Paxillus involutus.
Paxillus significa etimològicament part petita.

## Taxonomia

* Paxillus amazonicus
* Paxillus ammoniavirescens
* Paxillus atraetopus
* Paxillus filamentosus
* Paxillus gymnopus
* Paxillus hortensis
* Paxillus involutus
* Paxillus ionipus
* Paxillus leoninus
* Paxillus minutesquamulosus
* Paxillus obscurisporus
* Paxillus ochraceus
* Paxillus pahangensis
* Paxillus piperatus
* Paxillus rubicundulus
* Paxillus vernalis

## Referències

* ↑ Binder M, Larsson KH, Matheny PB, Hibbett DS. 2010. Amylocorticiales ord. nov. and Jaapiales ord. nov.: Early diverging clades of Agaricomycetidae dominated by corticioid forms. Mycologia 102:865.

## Enllaços externs

* IndexFungorum|18195
# Mademoiselle

Mademoiselle és una pel·lícula franco-britànica dirigida per Tony Richardson, estrenada el 1966. En blanc i negre, els interiors no sempre il·luminats, la càmera fixa, i sense música, aquesta obra és una pel·lícula negra per definició. Ha estat doblada al català.

## Argument

Institutriu a l'escola del poble, secretària a l'Ajuntament, sempre vestida acuradament, Mademoiselle és molt respectada en un petit poble de la Corrèze. Però, en secret, és maligna. Al començament d'aquesta pel·lícula negra, la veiem obrint una comporta per tal d'inundar el poble. Més tard, calar foc en cases i enverinar els abeuradors.
Per prejudici patriota, un llenyataire italià (Manou, interpretat en italià per Ettore Manni) és sospitós. Tensió sexual surt entre Mademoiselle (el verdader nom de la qual mai no és mencionat) i Manou, al final d'una sèrie de trobades al bosc. Finalment, després d'una nit d'intimitat bastant perversa, el denuncia i els vilatans arriben per abatre'l amb les seves eines agrícoles. En una escena final, Mentre Mademoiselle es prepara per anar-se del poble, comprenem que el fill de Manou ho ha entès tot.

## Producció

La pel·lícula està rodada exclusivament a exteriors al poble de Rat, al municipi de Peyrelevade, al Plateau de Millevaches, en anglès i francès. Tot l'equip de producció s'havia instal·lat en la regió, fins i tot Jeanne Moreau, per a la durada del rodatge, albergats aquí i allà. El director sempre havia vist Jeanne Moreau per al paper (i va començar una relació amb ella, deixant la seva dona Vanessa Redgrave). Volia Marlon Brando per al paper de Manou, però Brando no estava disponible.

## Repartiment

* Jeanne Moreau: Mademoiselle
* Ettore Manni: Manou
* Keith Skinner: Bruno
* Umberto Orsini: Antonio
* Georges Aubert: René
* Jane Beretta: Annette
* Paul Barge: un jove policia
* Pierre Collet: Marcel
* Gérard Darrieu: Boulet
* Jean Gras: Roger
* Gabriel Gobin: el sergent de policia
* Rosine Luguet: Lisa
* Antoine Marin: Armand
* Georges Douking: el Capellà
* Jacques Monod: L'alcalde

## Premis i nominacions
### Premis

* 1968: BAFTA al millor vestuari per Jocelyn Rickards

### Nominacions

* 1966: Palma d'Or
* 1968: BAFTA a la millor fotografia per David Watkin

## Bibliografia

* Monthly Film Bulletin , Número 397 (anglès)
* Cahiers du cinéma , Número 179, juny 1966, i Número 80, juliol 1966

## Referències

* ↑ «Mademoiselle». esadir.cat.
* ↑ «Mademoiselle». The New York Times.
# Bakhchisaraitsevita

La bakhchisaraitsevita és un mineral de la classe dels fosfats. Rep el nom en honor d'Alexander Yu. Bakhchisaraitsev (1947-1998).

## Característiques

La bakhchisaraitsevita és un fosfat de fórmula química Na₂Mg₅(PO₄)₄·7H₂O. Cristal·litza en el sistema monoclínic. La seva duresa a l'escala de Mohs oscil·la entre 2 i 2,5. Estructuralment es troba relacionada amb la rimkorolgita i la liversidgeïta.
Segons la classificació de Nickel-Strunz, la bakhchisaraitsevita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, niahita, francoanellita, taranakita, schertelita, hannayita, struvita, struvita-(K), hazenita, rimkorolgita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a la mina Kovdor Zheleznyi, situada al massís de Kovdor, a l'óblast de Múrmansk, Rússia. També ha estat descrita en altres indrets propers a la localitat tipus, com la pedrera de carbó Korkinskii, i al Cerro Mejillones, a la regió xilena d'Antofagasta. Es tracta dels únics llocs a tot el planeta on ha estat descrita aquesta espècie mineral.

## Referències

* ↑ «Bakhchisaraitsevite» (en anglès). Mindat. [Consulta: 3 novembre 2018].
# Cornella de Bennett

La cornella de Bennett (Corvus bennetti) és un ocell de la família dels còrvids (Corvidae).

## Hàbitat i distribució

Habita zones amb arbres del àrid interior d'Austràlia, cap al nord fins al nord d'Austràlia Occidental, centre de Territori del Nord, sud de Queensland i Nova Gal·les del Sud.

## Referències

* ↑ «Cornella de Bennett». Cercaterm. TERMCAT, Centre de Terminologia. Rev. 10/06/2023(català)
# Gordonita

La gordonita és un mineral de la classe dels fosfats que pertany al grup de la laueïta. Rep el nom en honor de Samuel (Sam) George Gordon (21 de juny de 1897, Filadèlfia, Pennsilvània, EUA - 17 de maig de 1953, Cincinnati, Ohio, EUA), mineralogista de l'Acadèmia de Ciències Naturals, a Filadèlfia. Va escriure The Mineralogy of Pennsylvania quan tenia 24 anys. Va fer cinc viatges internacionals per recollir minerals per a la col·lecció Vaux de l'Acadèmia, viatjant a Perú, Bolívia, Xile, Groenlàndia i Àfrica i va descriure 9 noves espècies. També va ser fundador de la Mineralogical Society of America i va ajudar a crear el American Mineralogist.

## Característiques

La gordonita és un fosfat de fórmula química MgAl₂(PO₄)₂(OH)₂·8H₂O. Cristal·litza en el sistema triclínic. La seva duresa a l'escala de Mohs és 3,5.
Segons la classificació de Nickel-Strunz, la gordonita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, kribergita, mapimita, ogdensburgita, nevadaïta i cloncurryita.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, situat a Washington DC (Estats Units), amb el número de registre: #137128.

## Formació i jaciments

Va ser descoberta al Clay Canyon, situat a la localitat de Fairfield, dins el comtat de Utah (Utah, Estats Units). També se n'ha trobat als estats de Nevada, Nou Hampshire i Dakota del Sud, així com al Canadà, el Brasil, Alemanya, França, el Marroc, Rússia i Austràlia. A dins els territoris de parla catalana ha estat descrita al massís de l'Albera i al camp de pegmatites de Cotlliure, una vila de la comarca del Rosselló, a la Catalunya del Nord.

## Referències

* ↑ «Gordonite» (en anglès). Mindat. [Consulta: 31 octubre 2021].
# Frontera entre Burkina Faso i Mali

La frontera entre Burkina Faso i Mali és una frontera terrestre international contínua d'uns 1000 km, entre el territori de Burkina Faso i el de Mali, a l'Àfrica Occidental.
Va ser definida per l'administració colonial francesa, per la qual cosa no era més que un límit administratiu intern de l'AOF. En un principi, l'any 1919, després que l'Alto Volta Francès se separés de l'Alt Senegal. Posteriorment, després del seu desmembrement l'any 1932, es va tornar a establir l'any 1947.
El traçat de la seva porció oriental ha estat objecte d'un contenciós entre els dos països, que ha estat notablement traduït en escaramusses frontereres l'any 1974 i a la Guerra de la Franja d'Agacher l'any 1985; es va establir definitivament per decisió del Tribunal Internacional de Justícia del 22 de desembre de 1986 que partia el territori en disputa d'una manera més equitativa.

## Referències

* ↑ «Le contentieux frontalier entre le Burkina Faso et le Mali dans les archives de la Cour internationale de justice». Arxivat de l'original el 2018-03-10. [Consulta: 9 març 2018].

## Bibliografia

* Hien (Pierre Claver) [1996], Le Jeu des frontières en Afrique occidentale, cent ans de situations conflictuelles au Burkina Faso actuel (1886-1986), thèse d'histoire sous la direction de Jean-Pierre Chrétien, Paris I, 496 p.
# Cuaespinós d'Apurímac

El cuaespinós d'Apurímac (Synallaxis courseni) és una espècie d'ocell de la família dels furnàrids (Furnariidae).
Habita al sotabosc dels boscos oberts de Podocarpus, arbusts i bambú dels Andes del sud de Perú.

## Referències

* ↑ «Cuaespinós d'Apurímac». Cercaterm. TERMCAT, Centre de Terminologia. Rev. 29/04/2021(català)
# Annika Langvad

Annika Langvad (Silkeborg, 22 de març de 1984) és una esportista danesa que competeix en ciclisme de muntanya en la disciplina de cross-country olímpic. Va guanyar cinc medalles en el Campionat Mundial de Ciclisme de Muntanya, entre els anys 2015 i 2018, i una medalla de plata en el Campionat Europeu de Ciclisme de Muntanya de 2016. Annika Langvad és una de les corredores més rellevants de la història del MTB. A l'edat de 36 anys es retira de la competició professional.

## Palmarès internacional

Campionat Mundial :
| Any | Lloc | Medalla | Competició |
| 2015 | Vallnord ( Andorra) | 2 | Cross-country relay |
| 2016 | Nové Město ( Txèquia) | 1 | Cross-country olímpic |
| 2017 | Cairns ( Austràlia) | 2 | Cross-country relay |
| 2018 | Lenzerheide ( Suïssa) | 2 | Cross-country olímpic |
| 2018 | Lenzerheide ( Suïssa) | 3 | Cross-country relay |
| Campionat Europeu ||||
| Any | Lloc | Medalla | Competició |
| 2016 | Huskvarna ( Suècia) | 2 | Cross-country olímpic |

## Palmarès

2010
* Campionat de Dinamarca de Contrarellotge 1
2011
* Campionat de Dinamarca de Contrarellotge 1
2013
* Campionat de Dinamarca de Contrarellotge 1
2018
* 3ª en el Campionat de Dinamarca de Contrarellotge 3

## Referències

* ↑ «Biografía de Annika Langvad» (en espanyol europeu). [Consulta: 7 maig 2021].
* ↑ «Annika Langvad y sus ganas de hacer historia – Endosruedas MTB y ruta». [Consulta: 7 maig 2021].
* ↑ Riviale, Pascal. Capítulo 1. La historia de la inmigración francesa al Perú en cifras y en lugares. Institut français d’études andines, 2008, p. 23–50. ISBN 978-9972-623-55-4.
* ↑ «Annika Langvad anuncia su retirada» (en castellà). [Consulta: 7 maig 2021].

## Enllaços externs

* Annika Langvad a ProCyclingStats
# Madeline Turner

Madeline M. Turner va ser una inventora estatunidenca, d'arrels africans. Turner va viure a Oakland (Califòrnia).
Va inventar una espremedora mecànica amb la qual es podia tallar i esprémer cítrics en un sol moviment rotatiu, per la qual el 1916 va obtenir una patent als Estats Units. Va exhibir-la la a San Diego a l'exposició internacional «Panamà-Califòrnia» organitzada a l'ocasió de l'estrena del Canal de Panamà.
En tornar una roda, s'acciona un mecanisme que empeny les taronges una per un tub cap a un ganivet per talla'ls per la meitat, després continuen empenyades entre un cap de premsa còncau i l'altre convex, fins que el suc surt d'un costat i les deixalles de l'altra. L'espremadora integrava en un únic moviment, totes les operacions en una mena de producció en cadena. Un membre del comitè de revisió de patents considerava la premsa «enginyosa». El principi continua ser aplicat en espremedores modernes, amb el moviment manual reemplaçat per un motor elèctric i en conduir més taronjes en canals paral·lels alhora.

## Referències

* ↑ «M.M. Turner Fruit Press Patent 1180959» (pdf) (en anglès). United States Patent Office, 25-04-1916.
* ↑ «Along the Color Line Education: Personal» (en anglès). The Crisis: A Record of the Darker Races. National Association for the Advancement of Colored People [Nova York, NY], 12, 3, juliol1916, pàg. 117.
* ↑ Foy, David M. Great Discoveries And Inventions By African-Americans. 4a edició. Authorhouse, 2012, p. 85. ISBN 978-1-4685-2435-2.
* ↑ Stanley, Autumn. Mothers and daughters of invention : notes for a revised history of technology (en anglès). Nova Brunswick, N.J.: Rutgers University Press, 1995, p. 54. ISBN 0-8135-2197-1.
* ↑ Montague, Charlotte. «Madeline M. Turner: the juice is worth the squeez». A: Women of invention : life-changing ideas by remarkable women (en anglès). Nova York: Book Sales, 2018, p. 172. ISBN 0-7858-3500-8.
# Baptistines

«Baptistines» té aquests significats:
* Germanes de Sant Joan Baptista, congregació religiosa femenina de dret pontifici.
* Eremites de Sant Joan Baptista, religioses de vots solemnes membres de l'orde monàstic fundat en 1730 per Giovanna Battista Solimani.